২০০৭-এর চট্টগ্রামের ভূমিধ্বস
২০০৭ সালের ১১ই জুন তারিখে বাংলাদেশের বন্দর নগরী চট্টগ্রামে বৃষ্টিজনিত ভূমিধ্বসে অন্তত ১২২ জনের প্রাণহানী ঘটে। প্রবল বর্ষণের ফলে পাহাড় থেকে মাটি ও কাদার ঢল পাহাড়ের পাদদেশে অবস্থিত বস্তি ও কাঁচা ঘরবাড়ি উপরে ধ্বসে পড়লে বহু মানুষ চাপা পড়ে যায়। অনেকে মানুষ নিখোঁজ হয়। রবিবার থেকে চলা টানা বর্ষণ এই ঘটনার মূল কারণ। আবহাওয়াবিদদের মতে কয়েক ঘণ্টার মধ্যে চট্টগ্রামে ২০ সে.মি. এরও বেশি বৃষ্টিপাত হয়।